Ornella Muti

Ornella Muti (nata a Romma 'o 9 'e màrzo 1955) è n'attrice italiana. Nascette cu 'o nomme 'e Francesca Romana Rivelli 'a pate napulitano e mamma estone. Ornella tene 'na sora chiù grossa 'e cinche anne, Claudia Rivelli, ca fuje pur'essa attrice 'e fotoromanzi.

Diva de' fotoromanzi, l'uocchie suje 'e jaccio subbeto 'a facettero nutà all'attenzione 'e paricchie registe, tra 'e tante, pure Oscar Damiani ca ô 1970 'a vulette cu isso dinte 'o film La moglie più bella, addò putette nterpretà 'a parte 'e na guagliona 'e vinte anne grazie ô fisico cchiù maturo rispetto all'età. Doppo paricchie ate produzzione taliane, tra 'e quale Romanzo popolare 'e Mario Monicelli d' ' o 1974 e L'ultima donna di Marco Ferreri del 1976, 'a Muti decidette 'e se mpignà pure dinte 'e produzzione mericane 'e State Auniti, facenno 'o debutto sujo a Hollywood ô 1980 cu' Flash Gordon.

Cu' tutta ca ce steva 'a celebrità internazziunale,Ornella facette pure nu poco 'e cinema comico: diverze songo 'e apparizzioni soje 'int'a cummedie umoristiche, soprattutto cu' 'a direzzione d' 'a coppia Castellano & Pipolo, cu' cui giraje ben tre pellicule(Il bisbetico domato d' 'o 1980,Innamorato pazzo 'e ll'anno sicuente 'nzieme a Adriano Celentano e Grandi magazzini d' 'o 1986 cu' Paolo Villaggio), ma pure cierte firme asotto 'a direzzione 'e Carlo Verdone (Io e mia sorella d' 'o 1987 e Stasera a casa di Alice d' 'o 1990); Francesco Nuti (Tutta colpa del paradiso d' 'o 1985 e Stregati 'e n' anno aroppo) e Enrico Oldoini (Vacanze di Natale 91,asciuto 'ind'e sale ô 1991).

Ô cinema "serio" apparteneno mmece Cronaca di una morte annunciata 'e Francesco Rosi, Codice privato 'e Citto Maselli, O' Re 'e Luigi Magni e Il viaggio di Capitan Fracassa 'e Ettore Scola, tutte realizzati 'int'a siconna mità 'e ll' anne Ottanta. P' 'o cinema mericano truvammo mmece Oscar un fidanzato per due figlie d' 'o 1991 e Sette criminali e un bassotto 'e 12 mise chiù primma. Assaje canusciuta â Franza, se truvaje spisso 'ind'a televisione franzese o comme attrice 'e fictión o comme modella p' 'a pubblicità.

Aroppo nu periodo 'e luntananza d' 'o granne schermo,turnaje 'ngoppa 'e studi ô 1999 cu' Panni sporchi, ancora d' 'o maestro Mario Monicelli. Chiù recentemente ha faticato sulo cu' reggiste femmene, zoè Francesca Archibugi, Asia Argento e ngopp'a tutte Eleonora Giorgi, ca 'a scigliette p' 'o suojo firme Uomini & donne, amori & bugie: l'episodio criaje na bella tarantella p' 'o fatto ca 'a Giorgi e 'a Muti fujono rivale 'ind'a lotta p' 'o ruolo 'e "primadonna" d' 'o cinema italiano: 'o scontro 'nfra 'sti ddoje, p' 'a verità assaje struppiato d'ê mass media, fernette 'ind'o 2003, l'anno ch'ascette 'o firme.

Ornella Muti ha vinciuto doje vote 'o nastro d'argento comme meglia attrice prutagonista ô Festivál d' 'o cinema 'e Venezia: ô 1984 cu' Il futuro è donna (girato quanno era prenna) e ô 1988 cu' Codice privato, 'ind'o ruolo ca fuje 'e Anna Magnani.

L'attrice rumana ha stata 'nzurata doje vote: cu' Alessio Orano (1975-1981) e cu' Federico Facchinetti (1988-1996), ma doppo ca se separaje â Facchinetti cunvivette ô 1998 cu' Stefano Piccolo, suojo partnér 'e mò.'A Muti tene tre figlie: 'a chiù grossa, Naike Rivelli, è pure essa n'attrice; Andrea e Carulina mmece l'ha avuto aroppo 'o matrimmonio cu' Facchinetti. Ô 1994 essa è risultata 'a "Femmena chiù bella ô munno" aroppo a nu sondaggio munniale ê letture d' 'a rivista Class.

 Jonte 'a fore 
 'A lista cumpleta 'e tutte 'e films e nfurmazzione mpurtante
 Ornella Muti Fan club

Muti, Ornella
Muti, Ornella
Muti, Ornella